नगरीय निकायों में नहीं बन पाए शौचालय
रासयेन| नगरीय निकायों में अब तक लक्ष्य के अनुरूप शौचालयों का निर्माण नहीं हो पाया है। लक्ष्य पूरा नहीं होने पर कलेक्टर भावना वालिंबे ने नाराजगी जताई है, साथ ही नगरीय निकायों के सभी सीएमओ को समय सीमा में नगरीय क्षेत्रों को ओडीएफ बनाने के निर्देश दिए है।
बैठक में बताया गया कि रायसेन नगरपालिका में 1759 शौचालय निर्माण का लक्ष्य था, जिसमें 1257 शौचालयों का निर्माण कार्य पूर्ण हो गया है। बेगमगंज नगरपालिका में निर्धारित लक्ष्य 1145 के विरुद्ध 800 शौचालयों का निर्माण कार्य पूर्ण हो पाया है। सुल्तानपुर नगर पंचायत में 613 शौचालय निर्माण का लक्ष्य निर्धारित किया गया था जिसमें सभी 613 शौचालयों का निर्माण कार्य पूर्ण हो चुका है। औबेदुल्लागंज नगर पंचायत में 500 शौचालय निर्माण का लक्ष्य निर्धारित किया गया था, जिसमें 231 शौचालयों का निर्माण कार्य पूर्ण हो गया है। इसी प्रकार गैरतगंज नगरीय निकाय में निर्धारित लक्ष्य 781 के विरुद्ध 545 शौचालयों का निर्माण कार्य पूर्ण हो गया है। सांची नगरीय निकाय में निर्धारित लक्ष्य 533 के विरुद्ध 200 शौचालयों का निर्माण कार्य पूर्ण हो गया है।
स्वच्छता के लिए बनाएं अनुकूल वातावरण
बैठक में कलेक्टर भावना वालिंबे ने कहा कि स्वच्छता के लिए केवल शौचालय बनाना ही पर्याप्त नहीं है बल्कि अनुकूल वातावरण बनाया जाए, ताकि शौचालय का नियमित उपयोग तथा अपने आसपास स्वच्छता बनाए रखना लोगों की आदत में शामिल हो।
hin_Deva hin_Deva hin_Deva hin_Deva hin_Deva